מה עוד ביקשת
מבין אשפת הרחובות, ; מצאת איזו דלת אחורית,; לחזור לי אל המחשבות; אחרי כמעט שנתיים,שהיית ; בשבילי כמו מתה כבר,; או לפחות מונשמת מכשירים,; מוטב היה לולא חזרת ; ובכלל, שלא היינו מכירים...; מה עוד ביקשת? שתקת כך שהרעשת.; מה עוד ביקשת?; בוקר מלוכלך וקר ; היה זה כשיהודה התקשר,; ביקש ממני ת'מספר; טלפון שלך ואז סיפר ; שחשב לפגוש אותך,; כך אם יש איזה משהו שאני; רוצה אולי לשלוח לך -; הטיסה יוצאת בערב יום שני...; מה עוד ביקשת? רצחת וגם ירשת.; מה עוד ביקשת?; לא עובר שבוע ו...; הנה את שולחת מכתבים,; סיפורים על איך נגררת ; מטבעון עד צ'כיה החורפית,; עם בחור אחד שרק הכרת,; שעשה לך בדיוק מה שעשית לי ; כמה חודשים לפני,; עד שמצאת אותו עם מישהי בדירה,; עכשיו הכל ברור הרי -; איך את רצה לאבא'לה בחזרה...; מה עוד ביקשת? טרקת ואז נקשת.; מה עוד ביקשת?; פתאום את ממלמלת ש...; אני הכי טוב שהיה לך במיטה,; לא שזה כזה קשה, ; כל השאר בטח עשו אותך בעמידה; באיזה מועדון בפראג, ; כששמלתך מופשלת לעקבם,; אספת עצמך למחרת, ; החלטת כבר שאת חוזרת בתשובה.; מה עוד ביקשת? פיתית ואז הכשת.; מה עוד ביקשת?; בשבילי את אבודה ; ובינינו... נדמה שגם בשבילך,; שנתיים קודם מי ידע ; שיהיה בסוף אני זה שילך?; הצל שלך רודף אותי, ; חג מעלי כלהקת זבובים,; הניחי לי לשמוח, אהובתי, ; בהמשך חיי העצובים.; מה עוד ביקשת?; מה עוד ביקשת?; 